Pamoka: pasaulio pažinimas

Klasė: 2

Tema: Kokie skirtingi augalai! (Artimoje aplinkoje augančių medžių, krūmų ir žolių tyrimas).

Mokymo(si) uždavinai: lauke apžiūrėdami medį prisimins jo dalis;

medį gretins su krūmu ir žole, aiškinsis, kuo šie augalai skiriasi;

 aptars kiekvienos augalo dalies vaidmenį.

Veiklos į(si)vertinimo kriterijai: prisimena ir įvardija medžio dalis;

nurodo pagrindinius medžio, krūmo, žolės požymius;

nurodo medžių, krūmų ir žolių skirtumus;

įvardija ir atpažįsta augalo dalis, paaiškina, kokia jų paskirtis.

Priemonės: lupa, plastikinė Petri lėkštelė su skyriais, telefonas, matavimo juosta.

Kuo augalai panašūs ir kuo skiriasi?

Šioje stotelėje mokiniai remdamiesi savo patirtimi, tardamiesi tarpusavyje atpažįsta, kur yra medis, krūmas, žolė, ieško jų dalių. Išsiaiškinama, kad visi šie augalai turi nurodytas dalis. Išsiaiškina, kuo šie augalai skiriasi. Mokytojas išdalija Petri lėkšteles, kuriose sudėta po 3 gamtos objektus: lapelius, vaisius, žievės gabaliukus, žiedus ir pan. (pvz., šermukšnio vaisius, beržo žievės gabalėlis, kiaulpienės lapas), ant popieriaus lapelio užrašyti pavadinimai. Atliekama užduotis „Kas kam priklauso?“. Mokiniai artimiausioje aplinkoje randa, kokiam augalui priklauso lėkštelėje esančios augalo dalys, ir nufotografuoja (pvz., pušį nufotografuoja mokiniai, turėję jos žievės gabalėlį, spyglį ir kankorėžį).

Kuo ypatingi augalai?

Remiantis mokinių turima patirtimi patikslinamos ir praplečiamos žinios apie augalų skirtumus. Pateikiama įdomesnių faktų apie medžių amžių. Pasirenkami skirtingo amžiaus medžiai. Apčiupinėjamos žievės, palyginama, kuo jos skiriasi . Išmatuojama medžių kamienų apimtis (1 m nuo žemės aukštyje). Gauti rezultatai palyginami.

Išsiaiškinama, kokia augalo dalių paskirtis. Nusakoma augalų svarba.

Atliekame užduotis Užrašuose.

Mokytoja R. Dovydienė